ວັດໄທເກົ່າແກ່ອາຍຸຫລາຍຮ້ອຍປີ ທີ່ຈັງຫວັດອະຍຸດທະຍາ ຖືກນໍ້າຖ້ວມ (ເບິ່ງວີດີໂອກັບຮູບສະໄລດ໌)
ວັດໄຊວັດທະນາຣາມ ຊຶ່ງເປັນວັດເກົ່າແກ່ອາຍຸຫລາຍຮ້ອຍປີ ​ ໄດ້​ກາຍ​ມາ​ເປັນສະ​ອາບນໍ້າ​ໄປ.
ໄພນໍ້າຖ້ວມໃນໄທ ໄດ້ຍັງຜົນໃຫ້ມີຜູ້ເສຍຊີວິດໄປແລ້ວ ຫລາຍກວ່າ 250 ຄົນ ພ້ອມກັບ ທໍາລາຍພື້ນທີ່ປູກຝັງ ແລະບັງຄັບໃຫ້ປະຊາຊົນຫລາຍພັນຄົນ ຕ້ອງໄດ້ຍົກຍ້າຍໜີຈາກຖິ່ນຢູ່ ອາໃສທີ່ເປັນເຂດທີ່ຮາບຕໍ່າ ໃກ້ແມ່ນໍ້າຕ່າງໆ ນັ້ນ ລະດັບນໍ້າທີ່ສູງຂຶ້ນນັບມື້ ແມ່ນໄດ້ເປັນ ໄພຂົ່ມຂູ່ຕໍ່ເມືອງໂບຮານອະຍຸດທະຍາ ອັນເປັນທີ່ຕັ້ງຂອງພວກວັດວາເກົ່າແກ່ ທີ່ເປັນມໍລະ ດົກໂລກຂອງອົງ ການສະຫະປະຊາຊາດນັ້ນ ຊຶ່ງພວກເຈົ້າໜ້າທີ່ເປັນຫ່ວງວ່າ ມັນອາດສ້າງ ຄວາມເສຍຫາຍໃຫ້ແກ່ສະຖານທີ່ແຫ່ງນີ້ຢ່າງຖາວອນໄດ້ ນັກຂ່າວວີໂອເອ Daniel Schearf ລາຍງານມາຈາກອະຍຸດທະຍາ ຊຶ່ງດາຣາຈະນໍາລາຍລະອຽດ ມາສະເໜີທ່ານ ໃນອັນດັບຕໍ່ໄປ ແມ່ຕູ້ຊະບາ ອາຍຸເຈັດສິບປີ ຕ້ອງໄດ້ຢືມເຮືອນ້ອຍ ມາພາຍເມືອບ້ານ ລາວກັບສະມາຊິກ ຄອບຄົວ 20 ຄົນແມ່ນອັດແອແຫຍ້ກັນຢູ່ເທິງຊັ້ນສອງຂອງເຮືອນຂອງພວກເຂົາເຈົ້າ ເພາະ ວ່ານໍ້າໄດ້ຖ້ວມຊັ້ນພື້ນດິນໝົດແລ້ວ ເພື່ອຈະໄປຮັບເອົາອາຫານແລະນໍ້າມາກິນ ມື້ລະສາມເທື່ອນັ້ນ ພວກເຂົາເຈົ້າຕ້ອງໄດ້ອອກ ຈາກຄຸ້ມບ້ານ ໄປຍັງບ່ອນຕູບຜ້າໃບບັນເທົາທຸກຊົ່ວຄາວ ແມ່ຕູ້ຊາບະເວົ້າວ່າ ບ້ານເຮືອນແລະທຸລະກິດຫລາຍຮ້ອຍແຫ່ງໃນອະຍຸດທະຍາໄດ້ຖືກນໍ້າຖ້ວມ ຫລັງຈາກຝົນທີ່ ຕົກລົງມາຢ່າງໜັກ ເຮັດໃຫ້ນໍ້າລົ້ນຝັ່ງແມ່ນໍ້າເຈົ້າພະຍາ ວັດໄຊວັດທະນາຣາມ ຊຶ່ງເປັນວັດເກົ່າແກ່ອາຍຸຫລາຍຮ້ອຍປີ ໄດ້ກາຍມາເປັນສະອາບນໍ້າໄປ ທ່ານ ໄຊຍະນັນ ບຸດສະຢາຣັດ ຜູ້ອໍານວຍການສວນປະວັດສາດອະຍຸດທະຍາ ກ່າວວ່າ ສິ່ງດຽວທີ່ພວກເພິ່ນເຮັດໄດ້ໃນເວລານີ້ ກໍຄືລໍຖ້າໃຫ້ນໍ້າລົດລົງ ເພື່ອຈະໄດ້ຊັ່ງຊາຕີລາຄາຄ ວາມເສຍຫາຍ ທ່ານໄຊຍະນັນເວົ້າວ່າ ອົງການວັດທະນະທໍາສະຫະປະຊາຊາດ ຫລືຢູເນສໂກ ກ່າວວ່າ ຖ້າຫາກ ນໍ້າຖ້ວມຊໍ້າຮ້າຍ ໄປກວ່ານີ້ແລ້ວ ສະຖານທີ່ມໍລະດົກໂລກແຫ່ງນີ້ຂອງເມືອງອະຍຸດທະຍາ ກໍຈະຕົກຢູ່ໃນອັນ ຕະລາຍຂອງການຖືກທໍາລາຍຢ່າງສິ້ນເຊີງ ກອງທັບລາດຊະນາວີໄທ ໄດ້ສັ່ງໃຫ້ເຮືອໃຫຍ່ໆທີ່ຢູ່ໃນແມ່ນໍ້າເຈົ້າພະຍາ ຕິດຈັກໄວ້ເກືອບ ໝົດມື້ ເພື່ອຊ່ວຍເປັ່ງນໍ້າອອກສູ່ທະເລ ພົນເຮືອໂທ ທະວີວັດ ພົງພິພັດ ກ່າວວ່າ ພວກເຂົາເຈົ້າກໍາລັງເປັ່ງນໍ້າ ອອກຈາກແມ່ນໍ້າເຈົ້າ ພະຍາ ໃນປະລິມານເພີ່ມຕື່ມ ປະມານຫ້າລ້ານ ແມດກ້ອນຕໍ່ມື້ ພົນເຮືອໂທ ທະວີວັດ ກ່າວວ່າ ແຕ່ພວກພະຍາກອນອາກາດຂອງໄທກ່າວວ່າ ຄາດວ່າຈະມີຝົນອີກໃນ ຫລາຍມື້ຕໍ່ໜ້ານີ້ ແລະສະຖານະການກໍມີແຕ່ຈະຊໍ້າຮ້າຍລົງໄປອີກ